ബര്ഷിമിലൂടെ ഖത്തറിന് രണ്ടാം ഒളിമ്ബിക്സ് സ്വര്ണം ടോക്യോ: ടോക്യോ ഒളിമ്ബിക്സിനെ സ്വര്ണം വിളയുന്ന കൊയ്തുപാടമാക്കി ഖത്തറിന്െറ കുതിപ്പ്. ശനിയാഴ്ച വെയ്റ്റ്ലിഫ്റ്റിങ്ങില് ഫാരിസ് ഇബ്രാഹിമിലൂടെ ഒളിമ്ബിക്സിലെ സ്വര്ണ അക്കൗണ്ട് തുറന്ന ഖത്തറിനായി, ഞായറാഴ്ച സൂപ്പര് താരം മുതാസ് ഈസ ബര്ഷിം ഹൈജംപിലും പൊന്നണിഞ്ഞു. ഇതോടെ, രണ്ട് സ്വര്ണവുമായി ഒളിമ്ബിക്സ് മെഡല് പട്ടികയില് ഖത്തര് 21ാം സ്ഥാനേത്തക്കുയര്ന്നു.2012 ലണ്ടന് ഒളിമ്ബിക്സില് വെങ്കലവും, 2016 റിയോയില് വെള്ളിയും നേടിയ ബര്ഷിം തുടര്ച്ചയായി മൂന്നാം ഒളിമ്ബിക്സ് മെഡലിന് പൊന്നിന്െറ തിളക്കം നല്കി രാജ്യത്തിന്െറ അഭിമാനമായി. വീറുറ്റ പോരാട്ടത്തില് ഒപ്പത്തിനൊപ്പമെത്തിയ ഇറ്റലിയുടെ ജിയാന്മാര്കോ ടാംബറിയുമായുമായി സ്വര്ണം പങ്കുവെക്കുകയായിരുന്നു. 2.19 മീറ്ററില് തുടങ്ങിയ ഹൈജംപ് പോരാട്ടത്തില് അനായാസമായിരുന്നു ബര്ഷിമിന്െറ കുതിപ്പ്. 2.37 മീറ്റര് വരെ ആദ്യ ശ്രമത്തില് തന്നെ ക്ലിയര് ചെയ്ത താരം, 2.39ല് മൂന്ന് ശ്രമത്തിലും വീണുപോയി. ഇതോടെയാണ് ഇറ്റാലിയന് താരവുമായി സ്വര്ണം പങ്കുവെച്ചത്. 2019 , 2017 ലോകചാമ്ബ്യന്ഷിപ്പുകളിലും രണ്ട് ഏഷ്യന് ഗെയിംസുകളിലും സ്വര്ണം നേടിയ ബര്ഷിം ഖത്തറിന്െറ പൊന്താരമായാണ് ടോക്യോയിലേക്ക് പറന്നത്. ശനിയാഴ്ച വെയ്റ്റ് ലിഫ്റ്റിങ്ങിലൂടെ ആദ്യ സ്വര്ണമെത്തിയതിനാല് സമ്മര്ദം കുറഞ്ഞത്, ഹൈജംപ് ഫൈനലില് ബര്ഷിമിന് ആനായാ മത്സരം പുറത്തെടുക്കാനും വഴിയൊരുക്കി.